CELEX: 62016TN0087
Language: sl
Date: 2016-02-26 00:00:00
Title: Zadeva T-87/16: Tožba, vložena 26. feburarja 2016 – Eurofast/Komisija

18.4.2016   
            
            
               SL
            
            
               Uradni list Evropske unije
            
            
               C 136/40
            
         Tožba, vložena 26. feburarja 2016 – Eurofast/Komisija
   (Zadeva T-87/16)
   (2016/C 136/56)
   Jezik postopka: francoščina
   
      Stranki
   
   
      Tožeča stranka: Eurofast SARL (Pariz, Francija) (zastopnik: S. A. Pappas, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za ničen sklep Komisije o pobotu z dne 17. decembra 2015;
            
         
               —
            
            
               ugotovi, da je terjatev, za katero Komisija trdi, da jo ima nasproti družbi Eurofast na podlagi pogodbe ASSET, neutemeljena;
            
         
               —
            
            
               ugotovi, da so vsi stroški, ki so bili porabljeni za projekt ASSET, to je 507 574 EUR, upravičeni in da Komisija potrjuje zakonitost financiranja, kakor je opredeljeno v Grant Agreement, to je 365 639 EUR;
            
         
               —
            
            
               Komisiji naloži, da mora na podlagi pogodbe EKSISTENZ plačati 69 923,68 EUR in pripadajoče zamudne obresti;
            
         
               —
            
            
               Komisiji naloži plačilo pogodbene škode;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo tožbi navaja dva tožbena razloga, prvega v podporo predlogu za razglasitev ničnosti sklepa o pobotu, vsebovanega v dopisu Komisije z dne 17. decembra 2015, in drugega v podporo predlogu za ugotovitev neobstoja sporne pogodbene terjatve.
   
               1.
            
            
               Prvi tožbeni razlog se nanaša na kršitev členov 78 in 80 Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002, člena II.21 iz FP7 Grant agreement, Annex II – General conditions, načela dobrovernosti iz člena 1134 belgijskega code civil (civilni zakonik) in kršitev načel varstva legitimnih pričakovanj in pravne varnosti.
            
         
               2.
            
            
               Drugi tožbeni razlog se nanaša na kršitev pogodbenih pravil iz splošnih pogojev pogodbe o dodelitvi nepovratnih sredstev ASSET in očitne napake pri presoji pravil o upravičenih stroških.